Държавен вестник, бр. 30, 2014 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  30
Член 4 – Правен статут на участващите в 
конфликта страни
Прилагането на Конвенциите и на този Про­
токол, както и сключването на предвидените 
в тях споразумения, не засягат правния статут 
на участващите в конфликта страни. Нито 
окупацията на територия, нито прилагането 
на Конвенциите и на този Протокол засягат 
правния статут на въпросната територия.
Член 5 – Определяне на държавите-покро­
вителки и на техни заместници
1. Участващите в конфликта страни са 
задължени още от началото на конфликта да 
осигурят надзора и изпълнението на Конвен­
циите и на този Протокол чрез прилагането 
на системата на държави-покровителки, вклю­
чително, inter alia, посочването и одобряването 
на тези държави в съответствие със следва­
щите параграфи. Държавите-покровителки 
са задължени да защитават интересите на 
участващите в конфликта страни.
2. При възникването на ситуация, посочена 
в член 1, всяка участваща в конфликта стра­
на незабавно посочва държава-покровителка 
с цел прилагане на Конвенциите и на този 
Протокол, както и незабавно и със същата 
цел разрешава дейността на държава-покро­
вителка, която тя е одобрила като такава след 
предлагането є от неприятелската страна.
3. Ако при възникването на ситуация, 
посочена в член 1, не е била посочена или 
одобрена държава-покровителка, Междуна­
родният комитет на Червения кръст, без да 
накърнява правото на някоя друга независима 
хуманитарна организация да извърши същото, 
предлага своето съдействие на участващите в 
конфликта страни с цел незабавното опреде­
ляне на държава-покровителка, одобрена от 
участващите в конфликта страни. За тази цел 
той може, inter alia, да поиска от всяка страна 
да му предостави списък от най-малко пет 
държави, които тази страна счита за прием­
ливи да действат в качеството на държава-
покровителка от нейно име по отношение 
на неприятелска страна, както и да поиска 
от всяка неприятелска страна да предостави 
списък от най-малко пет държави, които тя би 
одобрила в качеството им на държава-покро­
вителка на първата страна; тези списъци се 
предоставят на Комитета в срок две седмици 
след получаването на искането; той ги съпос­
тавя и търси съгласието на всяка предложена 
държава, посочена и в двата списъка.
4. Ако независимо от изложеното по-
горе не съществува държава-покровителка, 
участващите в конфликта страни незабавно 
приемат евентуалното предложение, отправе­
но от Международния комитет на Червения 
кръст или от някоя друга организация, която 
предлага всички гаранции за безпристрастност 
и ефикасност, след надлежни консултации с 
тези страни и вземайки предвид резултатите 
от тях, да действат в качеството на заместник. 
Функционирането като заместник подлежи 
на одобрение от страна на участващите в 
конфликта страни; те полагат всички усилия 
да улесняват действията на заместника при 
изпълнението на неговите задачи в съответ­
ствие с Конвенциите и този Протокол.
5. В съответствие с член 4 посочването и 
одобряването на държави-покровителки с цел 
прилагането на Конвенциите и на този Прото­
кол не засяга правния статут на участващите 
в конфликта страни или на която и да е те­
ритория, включително окупирана територия.
6. Поддържането на дипломатически от­
ношения между участващите в конфликта 
страни или поверяването на трета държава на 
защитата на интересите на страна и тези на 
нейните граждани в съответствие с нормите 
на международното право относно диплома­
тическите отношения не представлява пречка 
за посочването на държави-покровителки 
с цел прилагане на Конвенциите и на този 
Протокол.
7. В случаите, когато в този Протокол се 
споменава държава-покровителка, това се 
отнася също така и до заместника.
Член 6 – Квалифициран персонал
1. Високодоговарящите страни и в мирно 
време полагат усилия с помощта на на­
ционалните дружества на Червения кръст 
(Червения полумесец, Червения лъв и слън­
це) да обучават квалифициран персонал за 
улесняване прилагането на Конвенциите и 
на този Протокол и по-специално дейността 
на държавите-покровителки.
2. Набирането и обучението на такъв пер­
сонал са от национална компетентност.
3. Международният комитет на Червения 
кръст съхранява на разположение на Високо­
договарящите страни списъци на така обуче­
ни лица, които Високодоговарящите страни 
евентуално са изготвили и са му предоставили 
за тази цел.
4. Условията за използването на такъв 
персонал извън националната територия са 
предмет, във всеки един случай, на специални 
споразумения между заинтересованите страни.
Член 7 – Срещи
Депозитарят на този Протокол свиква среща 
на Високодоговарящите страни по искане на 
една или повече от тези страни и със съгла­
сието на мнозинството на тези страни, за да 
бъдат обсъдени общите проблеми, отнасящи 
се до прилагането на Конвенциите и на този 
Протокол.